EUROOPA KOMISJON Brüssel,27.1.2021 COM(2021) 43 final KOMISJONI ARUANNE EUROOPA PARLAMENDILE JA NÕUKOGULE EAGFi kulude kohta













































Varajase hoiatamise süsteem nr 11-12/2020





























Sisukord 1.EAGFi 2020. aasta eelarvemenetlus 2.EAGFile eraldatud sihtotstarbeline tulu 3.Märkused EAGFi 2020. aasta eelarve esialgse täitmise kohta 3.1. Turumeetmed 3.2. Otsetoetused 4.EAGFile eraldatud sihtotstarbelise tulu rakendamine 5.Järeldused Lisa: EAGFi assigneeringute esialgne kasutamine kuni 31. detsembrini 2020

1.EAGFi 2020. aasta eelarvemenetlus Euroopa Parlament võttis 27. novembril 2019 vastu Euroopa Liidu 2020. aasta üldeelarve. Eelarve sisaldas Euroopa Põllumajanduse Tagatisfondi (EAGF) kulukohustuste ja maksete assigneeringuid summades 43 410 miljonit eurot otsetoetuste jaoks ja 43 380 miljonit eurot turuga seotud kulude jaoks. Mõlemat liiki assigneeringute erinevate summade põhjus on liigendatud assigneeringute kasutamine teatavate komisjoni poolt otseselt rakendatavate meetmete puhul. Need on peamiselt seotud põllumajandustoodete müügiedendusmeetmetega ning poliitilise strateegia ja kooskõlastusmeetmetega. 2.EAGFile eraldatud sihtotstarbeline tulu Vastavalt määruse (EL) nr 1306/2013 artikli 43 sätetele moodustab raamatupidamisarvestuse kontrollimise ja heakskiitmise ning vastavuskontrolli otsuste kohastest finantskorrigeerimistest ja õigusnormide rikkumisest tulenev tulu EAGFi kulude rahastamiseks määratud sihtotstarbelise tulu. Kõnealuste sätete kohaselt võib sihtotstarbelise tuluga katta EAGFi mis tahes kulude rahastamist. Eelarveaastal kasutamata jäänud tulu kantakse automaatselt üle järgmisse eelarveaastasse . EAGFi 2020. aasta eelarve hõlmab järgmist: ·komisjoni viimased prognoosid turumeetmete ja otsetoetustega seotud rahastamisvajaduste kohta; ·prognoosid eelarveaasta jooksul laekuva sihtotstarbelise tulu kohta;

·eelmisel eelarveaastal kasutamata jäänud ja asjaomasesse eelarveaastasse üle kantud sihtotstarbeline tulu. Komisjon võttis 2020. eelarveaasta EAGFi assigneeringute summat käsitlevas ettepanekus arvesse eeldatavasti laekuva sihtotstarbelise tulu kogusummat ning taotles 2020. aasta eelarvesse selliste assigneeringute kandmist, mille summa arvutamiseks lahutatakse hinnanguline sihtotstarbeline tulu hinnanguliselt vaja minevast summast. Eelarvepädevad institutsioonid võtsid EAGFi eelarve vastu, võttes arvesse eeldatavasti laekuvat sihtotstarbelist tulu. 2020. aasta eelarve koostamise ajal hindas komisjon sihtotstarbelise tulu kogusummaks 1 071 miljonit eurot, mis koosneb järgmisest: ·2020. eelarveaasta jooksul eeldatavasti laekuv sihtotstarbeline tulu, mille suuruseks hinnati 719 miljonit eurot (592 miljonit eurot vastavuse kontrolliga seotud korrigeerimistest ja 127 miljonit eurot eeskirjade eiramisest); ·2019. eelarveaastast ülekantav sihtotstarbeline tulu, mille suuruseks hinnati 352 miljonit eurot. Komisjon eraldas kõnealuse 1 071 miljoni euro suuruse prognoositud tulu järgmiste kavade jaoks: ·150 miljonit eurot puu- ja köögiviljasektori tootjaorganisatsioonide rakendusfondidele ning ·921 miljonit eurot põhitoetuskavale. Nende kavade jaoks heakskiidetud assigneeringute ja sihtotstarbelise tulu summa on vastavalt ·849 miljonit eurot puu- ja köögiviljasektori tootjaorganisatsioonide rakendusfondidele ning ·17 038 miljonit eurot põhitoetuskavale. Lisas, milles kajastatakse 2020. aasta eelarve esialgset täitmist, ei ole puu- ja köögiviljasektori ning tootmiskohustusega sidumata otsetoetuste eelarveassigneeringute real eelnimetatud sihtotstarbelist tulu arvesse võetud. Tegemist on kõnealuste eelarveartiklitega seotud heakskiidetud assigneeringutega, mis on vastavalt 700,5 miljonit eurot ja 34 574 miljonit eurot. Pärast neile eelarveartiklitele eraldatud sihtotstarbelise tulu lisamist suureneb 2020. aasta eelarves ettenähtud assigneeringute kogusumma puu- ja köögivilja puhul 850,5 miljoni euroni ja tootmiskohustusega sidumata otsetoetuste puhul 35 495 miljoni euroni. 3.Märkused EAGFi 2020. aasta eelarve esialgse täitmise kohta Käesolevas aruandes esitatakse EAGFi 2020. aasta eelarve esialgne täitmine, mille üksikasjad on esitatud lisas. Käesoleva aruande lisas on esitatud eelarve esialgne täitmine ajavahemikul 16. oktoobrist 2019 kuni 31. detsembrini 2020. Kulude summa 43 835,5 miljonit eurot hõlmab peamiselt eelarve jagatud täitmise raames kantud EAGFi kulusid, mis liikmesriigid on deklareerinud ajavahemikul 16. oktoobrist 2019 kuni 15. oktoobrini 2020, ning summasid, mida on korrigeeritud asjaomase eelarveaasta igakuiste hüvitiste vähendamiste tulemusel. Samuti sisaldavad kogukulud eelarve otsese täitmise raames kuni 31. detsembrini 2020 tehtavaid kulutusi, mis on hinnanguliselt ligikaudu 23,1 miljonit eurot. Allpool on esitatud lühikommentaar teatavate eelarveartiklite kohta, mille puhul tegelikult kantud kulud ja vastavad 2020. aasta eelarve assigneeringud erinevad kõige rohkem. 3.1.Turumeetmed

Põllumajandusturgude toimimisse sekkumisteks kavandatud assigneeringuid võeti kasutusele 2 662,4 miljoni euro ulatuses, see summa ületas heakskiidetud assigneeringuid 83,6 miljoni euro võrra. Kõnealune kasutuselevõtt sisaldab eelarve otsese täitmise raames müügiedendusmeetmete jaoks kuni 31. detsembrini 2020 tehtavaid kulutusi, mis on hinnanguliselt 8,1 miljonit eurot. Võttes aga arvesse puu- ja köögiviljakava jaoks eraldatud 150 miljoni euro suurust sihtotstarbelist tulu, on tulemuseks alakasutamine 66,4 miljonit eurot. Assigneeringute kasutuselevõtt oli kavandatust eriti palju väiksem järgmiste eelarveartiklite puhul: oliiviõli, müügiedendus, sealiha-, munad ja kodulinnuliha- ning muud loomakasvatussaadused ja koolikavad. Teisest küljest ületasid puu- ja köögiviljasektori ning veinisektori kulud eelarves ettenähtud vajadusi. Oliiviõli – 05 02 06 Selle eelarveartikli lõpliku kasutuselevõtu tulemuseks on alakasutamine 11 miljonit eurot, mis on peamiselt tingitud eeldatust väiksematest maksetest ühes liikmesriigis, kelle osa asjaomases eelarveartiklis on oluline. Puu- ja köögivili – 05 02 08 153,5 miljoni euro suuruse summa näilise ülekasutamise puhul on arvesse võetud seda, et paranduseelarvega nr 9/2020 suurendati assigneeringuid 48,7 miljoni euro võrra, samas ei ole arvesse võetud selle eelarveartikli vajaduste kindlaksmääramisel prognoositud 150 miljoni euro suurust sihtotstarbelist tulu. Prognoositud sihtotstarbelist tulu arvesse võttes on ülekasutamine ainult 3,5 miljonit eurot ehk +0,4 % ettenähtud eelarvest (vt lisa joonealune märkus (*)). Viinamarjakasvatussaadused – 05 02 09 Selle eelarveartikli lõpliku kasutuselevõtu tulemuseks on ülekasutamine 30,5 miljonit eurot. Kulud hõlmavad 2020. aasta keskel vastu võetud erakorraliste kriisimeetmete raames makstavat toetust COVID-19 pandeemia mõju vähendamiseks veinisektoris. Müügiedendus – 05 02 10 Eelarve täitmine näitab 9,3 miljoni euro suurust alakasutamist. Sellest summast 8,1 miljonit eurot võetakse eeldatavasti kasutusele eelarve otsese täitmise eelarvepunkti (05 02 10 02) raames enne aasta lõppu. Sealiha-, munad ja kodulinnuliha- ning muud loomakasvatussaadused – 05 02 15 Selle eelarveartikli puhul olid liikmesriikide deklareeritud kulud 21,0 miljoni euro võrra väiksemad kui eelarves ettenähtud. Alakasutamise peamine põhjus oli see, et ühes liikmesriigis võeti lindude gripi puhangutega seotud erakorralisi toetusmeetmeid kasutusele 18,5 miljoni euro võrra vähem. Koolikavad – 05 02 18 Eelarve täitmine oli 52,9 miljoni euro võrra väiksem kui eelarves ettenähtud. See kajastab eelkõige COVID-19 pandeemiast tulenevaid praktilisi tagasilööke kõnealuse kava rakendamisele, eelkõige 2019/2020. õppeaastaga seotud piimatoodete ning puu- ja köögiviljade jagamisele.